ປະທານາທິບໍດີມຽນມາ ຮຽກຮ້ອງ ຊາວມຽນມາພັດຖິ່ນ ໃຫ້ກັບຄືນປະເທດ
ປະທານາທິບໍດີມຽນມາ ຮຽກຮ້ອງໃຫ້ ພົນລະເມືອງມຽນມາ ທີ່ຫລົບໜີໄປຢູ່ຕ່າງປະເທດ ກັບຄືນເມືອສ້າງສາເສດຖະກິດ ຂອງປະເທດຄືນໃໝ່.
ປະທານາທິບໍດີ Thein Sein ແຫ່ງມຽນມາ ຮຽກຮ້ອງພົນລະເມືອງຂອງຕົນ ທີ່ພາກັນຫລົບ ໜີໄປອາໄສຢູ່ໃນຕ່າງປະເທດນັ້ນ ໃຫ້ກັບຄືນມາຍັງມຽນມາແລະຊ່ອຍສ້າງສາເສດຖະກິດຄືນ ໃໝ່ ໂດຍກ່າວວ່າ ລັດຖະບານຂອງທ່ານຕຽມພ້ອມທີ່ຈະໃຫ້ອະໄພແກ່ການມີຄວາມເຫັນຄັດ ຄ້ານຕໍ່ລັດຖະບານໃນອະດີດຜ່ານມານັ້ນ ທ່ານ Khin Shwe ນັກທຸລະກິດ ທີ່ມີຊື່ສຽງໂດ່ງດັງແລະເປັນສະມາຊິກສະພາ ກ່າວຕໍ່ນັກ ຂ່າວວີໂອເອ ພະແນກພາສາມຽນມາວ່າ ທ່ານ Thein Sein ໄດ້ທໍາການຮຽກຮ້ອງດັ່ງ ກ່າວ ໃນລະຫວ່າງການພົບປະກັນກັບພວກນັກທຸລະກິດແລະອົງການຈັດຕັ້ງພາກເອກະ ຊົນໃນເຊົ້າວັນພຸດມື້ນີ້ ທ່ານ Khin Shwe ກ່າວວ່າ ປະທານາທິບໍດີໄດ້ກ່າວເຊ່ນກັນ ຕໍ່ພວກນັກທຸລະກິດເຫລົ່າ ນີ້ວ່າ ລັດຖະບານຂອງທ່ານຢາກດໍາເນີນງານກັບພວກຝ່າຍຄ້ານຢູ່ພາຍໃນປະເທດເພື່ອຜົນ ປະໂຫຍດອັນດີທີ່ສຸດຂອງປະເທດ ເຈົ້າໜ້າທີ່ຂັ້ນອາວຸໂສທ່ານນຶ່ງ ໄດ້ທໍາການພົບປະ 2 ຄັ້ງກັບທ່ານນາງອອງຊານຊູຈີ ຜູ້ນໍາປະຊາທິປະໄຕໃນມຽນມາ ແຕ່ລັດຖະບານບໍ່ໄດ້ໃຫ້ ຮ່ອງຮອຍໃດໆ ທີ່ວ່າຕົນຕຽມພ້ອມທີ່ຈະປ່ອຍພວກນັກໂທດການເມືອງທັງໝົດປະມານ 2100 ຄົນນັ້ນ